Date: 1497
Issuing place: Novgorod
Country: Venäjä
Language: latina, venaja
Document type: Keskushallinto, Asiakirjat

Secundum Dei voluntatem et secundum magni domini præceptum imperatoris Ruciæ magni ducis Johannis Bassiliewiss totius Ruciæ, in patriam magni ducis in Magnum Novogardiam, ad magni ducis capitaneos Novogardienses, ad knes Daniel Alexandrowis et ad knes Semen Romanowis, et ad barones et habitatores et mercatores, et ad omnem Magnam Novogardiensis patriæ (= Novogardiam patriam) domini magni ducis imperatoris Ruciæ, ex duce Sten Sture Gusti filii, ecce venerunt nuncii ex Wiborg civitate, Gregorius Johannis, canonicus Aboensis, et Ciprianus Andree filius in Perno, et acceperunt pacem firmam a die annunciationis Mariæ vsque ad diem annunciationis Mariæ ad sex annos illam pacem firmiter tenere, et in illa pace debet fieri dieta quando pacem acceperunt ipsius anni in nativitate Christi, debetque fieri ista dieta iuxta Sobolin apud flumen Woxen. In illa dieta debent fieri ex Magna Novogardia, similiter ex Wiborg civitate honorabiles viri ex vtraque parte, qui optimi homines ad vtramque partem possunt sententiam dare et accipere de terris et aquis omnibusque locis iniurialibus et omnibus causis iniurialibus, et quis congressus est extra antiquam metam, sicut providerent optimi homines, secundum scripta ducis Georgii et secundum scripta ducis Magni, quæ ponuntur cum sigillis, et qui optimi homines ex patria magni domini ducis imperatoris Ruciæ, similiter ex Magna Novogardia, et ex Wiborg civitate, qui homines optimi debent illis dare sententias ad vtramque partem terræ et aquæ omnibusque locis iniurialibus et omnibus causis iniurialibus, et debent dare in illa dieta homines ad vtramque partem æqualiter, quibus hominibus metam rectificare et illis hominibus crucem osculare et pertransire illas metas, secundum ducis Georgii scripta et secundum scripta ducis Magni, ex mari per flumen Sestre et de flumine Sestre per cognomiam (= cognomina) locorum vsque ad mare Koen, et si concordarent in illa dieta de terra et aqua atque de omnibus locis iniurialibus de omnibusque causis iniurialibus, da Deus ita; et si non concordarent in aliquo, scilicet illam partem (= tamen illam pacem debent)* tenere firmiter ad vtramque partem ab illa dieta ex nativitate Christi vsque ad nativitatem Christi ad sex annos, sine omni calliditate, secundum crucis osculationem, et ex patria domini magni ducis imperatoris Ruciæ ex Magna Novogardia ex Novogardiensi provincia nullum malum facere terræ Svecorum, provinciæ regis, nec terræ Wiborgensi prælium cogitare, nec spoliare, nec arestare; similiter ex regis provincia de Svecorum terra ex Wiborgensique terra, et ex Wiborg civitate prælium non cogitare, nec spoliare nec arestare, nullum malum facere ad vtramque partem, sine omni calliditate, secundum crucis osculationem. Et si quis venit ex duce Sten Sture filio Gusti de civitate Wiborg, ex regis provincia, ad patriam domini magni ducis imperatoris Ruciæ sententiam postulare in castrum Notheborg et in castrum Kexholm, et nos præcepimus domini magni ducis imperatoris Ruciæ capitanei Novogardiensis (= –es), knes Daniel Alexandrowis et knes Semen Romanowis, in castrum (= castro) Noteborg Jacobo Pancrati et Parpheno Timothei, similiter præcepimus in castro Kexholm Gregorio Johannis Rucolstomi et Nikite Pauli, sententiam dare sine calliditate, secundum verbum veritatis secundumque crucis osculationem de causis confineis. Et qui venit ex patria domini magni ducis imperatoris Ruciæ in (= ex) Magna Novogardia ex totaque Novogardiæ provincia in civitatem Wiborg ad ducem Sten Sture filium Gusti sententiam expetere, et ego dux Sten Sture filius Gusti præcepi Saneto (= Svantoni) Nicolai filio et Matheo filio Philippi, similiter sententiam dare sine calliditate, secundum verbum veritatis secundumque crucis osculationem. Et si effugit profugus ex terra Novogardiæ in terram Theutonicam, famulus vel famula, aut debitor, aut talis, qui pro alio manum porrexerat, restituere eum secundum sententiam, secundum crucis osculationem et cum illo quolibet bono fugatus fuerit. Et si de terra Theutonica profugus effugit in terram Novogardiensem, famulus vel famula aut debitor aut talis, qui pro alio manum porrexit, restituere eum secundum sententiam, secundum crucis osculationem, et cum illo quolibet bono fugatus fuerit. Et nunciis Novogardiæ et mercatoribus et hospitibus ex patria domini magni ducis imperatoris Ruciæ de Novogardiæ provincia in terram Svecorum ad regis provinciam et in Wiborg civitatem et in provinciam Wiborgensem, per terram et aquam, per mare in navibus et in lodiis via illius (= illis) libera, sine omni calliditate; similiter [si] ex Novogardia transirent hospites vel mercatores ad Narwam vel ad Revaliam aut ex Narva vel Revalia ad Novogardiam in navibus vel in lodiis, tunc illis de terra Sveciæ ex regis provincia et ex Wiborg civitate et ex provincia Wiborgensi non occupare illos, nec arestare in nullo, et via illis libera, sine omni calliditate, secundum crucis osculationem; et [si] quis transiret de terra Svecorum ex regis provincia et ex Wiborg civitate ad patriam domini magni ducis imperatoris Ruciæ per terram et aquam ad Magnam Novogardiam, via illis libera sine omni calliditate, secundum crucis osculationem et arestantia non debet fieri. Et pro patria domini magni ducis imperatoris Ruciæ pro Magna Novogardia crucem oscularunt seniores mercatorum Thomas Danielis Salarew et Johannes Elissarew, pro tota provincia Novogardiæ, et ex Sveciæ terra ex regis provincia, ex Wiborgensi provincia, et ex Wiborg civitate, pro tota terra Svecorum, et pro civitate Wiborg et pro Wiborgensi provincia, ex parte ducis Sten Sture filii Gusti osculaverunt crucem Gregorius filius Johannis, canonicus Aboensis, et Ciprianus Andree in Perno. Et hæc pax accepta in Magna Novogardia anno Domini millesimo quadringentesimo xc septimo in mense martii die iii, et ad istam cartam domini magni ducis imperatoris Ruciæ capitanei Novogardienses, knes Daniel Alexandrowis et knes Semen Romanowis apposuerunt sua sigilla, et ex parte domini ducis Sten Sture nuncii eius Gregorius filius Johannis, canonicus Aboensis, et Ciprianus Andree filius in Perno posuerunt sigillum suum.